**Možnosti testovania ( Antigénové testy) oprávnených osôb a financovanie**

1. **KMEŇOVÁ ŠKOLA – škola s právnou subjektivitou**
2. Škola s právnou subjektivitou využije vlastné už zriadené mobilné odberové miesto *(ďalej len „****MOM****“)* pre testovanie vlastných zamestnancov školy, žiakov a **jedného** zákonného zástupcu žiaka žijúceho v spoločnej domácnosti. Na takomto mieste je možné otestovať aj zamestnancov iných materských škôl, ZUŠ, jazykových škôl a školských zariadení napr. ŠKD, CVČ, internát...
3. Škola s právnou subjektivitou si objedná testovanie ako službu v niektorom zo zriadených **MOM** pre testovanie zamestnancov, žiakov a jedného zákonného zástupcu žiaka žijúceho v spoločnej domácnosti (*ďalej len „oprávnené osoby“).*
4. Škola s právnou subjektivitou si objedná po dohode testovanie v súkromnom laboratóriu, ktoré má zriadené **MOM**, a škola zároveň dodá antigénové testy pre súkromné laboratórium na účel testovania oprávnených osôb.
5. Škola sa objedná na testovanie v prípade záujmu a dohody v ambulancii všeobecného lekára, ak tento takúto službu poskytuje pre testovanie oprávnených osôb.
6. Oprávnené osoby si individuálne zabezpečia testovanie v niektorom zo zriadených MOM.

Kmeňová škola s právnou subjektivitou, ktorá postupovala **podľa bodov 1-4** požiada *(spolu za všetky svoje súčasti, organizačné zložky*) Ministerstvo školstva, vedy, výskumu a športu SR (*ďalej len „ministerstvo školstva“)* o poskytnutie finančných prostriedkov na úhradu nákladov súvisiacich s testovaním *( 5€ na otestovanú oprávnenú osobu*).

V prípade, že škola postupovala **podľa bodu 1**, použije poskytnuté finančné prostriedky na úhradu nákladov za materiál, dezinfekčné prostriedky, dohody zamestnancom, odvoz odpadu...

V prípade, že škola postupovala **podľa bodu 2-4** a objednala si špeciálnu službu – testovanie, potom uhradí uvedenú službu jej dodávateľovi ako „špeciálnu službu“ *(podpoložka rozpočtovej klasifikácie 637005).*

1. **KMEŇOVÁ ŠKOLA – škola bez právnej subjektivity v zriaďovateľskej pôsobnosti obce, cirkevných a súkromných zriaďovateľov**
2. Škola bez právnej subjektivity využije pre testovanie oprávnených osôb už zriadené MOM v niektorej škole s právnou subjektivitou. V takomto prípade žiada ministerstvo školstva o poskytnutie príspevku pre oprávnené osoby škola s právnou subjektivitou a zadá ich ako oprávnené osoby iných škôl a školských zariadení.
3. Škola bez právnej subjektivity v zriaďovateľskej pôsobnosti obce, cirkevných alebo súkromných zriaďovateľov využije už zriadené **MOM v obci**  pre testovanie oprávnených osôb prípadne **MOM** zriadené v inej obci.
4. V prípade že obec nemá zriadené vlastné MOM, môže zriaďovateľ pre školu bez právnej subjektivity objednať službu pre testovanie oprávnených osôb:

- v súkromnom laboratóriu, ktoré má zriadené **MOM**, alebo

- v ambulancii všeobecného lekára, ak tento takúto službu poskytuje.

**Kmeňová škola bez právnej subjektivity, ktorá postupovala podľa bodu 2,** požiada (*spolu za všetky svoje súčasti, organizačné zložky)* ministerstvo školstva o poskytnutie finančných prostriedkov na úhradu nákladov súvisiacich s testovaním (*5 € na otestovanú oprávnenú osobu)* **len v tom prípade, ak si obec,** ktorá zabezpečovala testovanie prostredníctvom vlastného MOM **neuplatnila nárok na príspevok za testovanie** (*5 €/ testovanú osobu*)za oprávnené osoby školy **na Ministerstve vnútra SR.**

V takomto prípade budú poskytnuté finančné prostriedky použité :

* na refundáciu vynaložených nákladov zriaďovateľa (obce) na testovanie oprávnených osôb školy bez právnej subjektivity v zriaďovateľskej pôsobnosti obce
* na úhradu nákladov za objednanú službu u dodávateľa, ktorým je obec, ktorá otestovala oprávnené osoby školy bez právnej subjektivity v zriaďovateľskej pôsobnosti cirkevných, súkromných zriaďovateľov.

**Kmeňová škola bez právnej subjektivity, ktorá postupovala podľa bodu 3**  požiada (*spolu za všetky svoje súčasti, organizačné zložky*) ministerstvo školstva o poskytnutie finančných prostriedkov na úhradu nákladov súvisiacich s testovaním (*5 € na otestovanú oprávnenú osobu*). Poskytnuté finančné prostriedky budú použité na úhradu objednanej služby jej dodávateľovi, prostredníctvom „špeciálnej služby“ (*podpoložka rozpočtovej klasifikácie 637005).*

1. **MATERSKÁ ŠKOLA s právnou subjektivitou a školské zariadenia s právnou subjektivitou (CVČ, ZUŠ,...) v zriaďovateľskej pôsobnosti obce, cirkevných a súkromných zriaďovateľov**

Postupujú rovnako ako školy s právnou subjektivitou (bod A). Rozdiel je len v oprávnených osobách. V prípade materských škôl sú oprávnenými osobami zamestnanci materskej školy a 1 zákonný zástupca dieťaťa žijúceho v spoločnej domácnosti. V prípade školských zariadení sú oprávnenými osobami len zamestnanci školských zariadení.

1. **MATERSKÁ ŠKOLA bez  právnej subjektivity a školské zariadenia bez právnej subjektivity (CVČ, ZUŠ,...) v zriaďovateľskej pôsobnosti obce, cirkevných a súkromných zriaďovateľov**

Postupujú rovnako ako školy bez právnej subjektivity (bod B). Rozdiel je len v oprávnených osobách. V prípade materských škôl sú oprávnenými osobami zamestnanci materskej školy a 1 zákonný zástupca dieťaťa žijúceho v spoločnej domácnosti. V prípade školských zariadení sú oprávnenými osobami len zamestnanci školských zariadení.